recursal/SuperWikiNEXT-32B huggingface dataset:
A **Lei Natural** é o conxunto de principios que, en ética, teoloxía, dereito e teoría social, remite ao que se supón son as características permanentes da natureza humana, que poden servir como modelo para guiar e valorar a conduta é as leis civís. A lei natural considerase, en esencia, invariable e aplicable nun sentido universal. A causa da ambigüidade da palabra "natureza", o significado de natural varía. Así, a lei natural pode ser considerada como un ideal ao que aspira a humanidade, ou un feito xeral entendido como o modo en que actúan por norma ou regra xeral os seres humanos. A lei natural é diferente da lei positiva, establecida pola sociedade civil.

Historia
--------

### Grecia clásica

Os filósofos gregos foron os primeiros en elaborar unha doutrina da lei natural. No século VI a.C. Heráclito falaba dunha sabedoría común que impregna todo o Universo: "todas as leis humanas se nutren dunha, a divina". Aristóteles distinguía entre dúas clases de xustiza: "Unha norma de xustiza é natural cando ten a mesma validez en todas partes, e non depende de que a aceptemos ou non; unha norma é legal (convencional) cando en primeira instancia pode ser fixada nun sentido ou noutro con indiferenza".

### Idade moderna

O xurista holandés Hugo Grocio está considerado o fundador da teoría moderna da lei natural. A súa definición desta como o conxunto de regras que poden ser descubertas polo uso da razón é tradicional, pero ao presentar a hipótese de que a súa lei tería validez sempre, aínda que Deus non existira ou no suposto de que os problemas dos seres humanos non tiveran ningunha importancia para Deus, estableceu unha separación dos presupostos teolóxicos e preparou o camiño para as teorías racionalistas dos séculos XVII e XVIII. Por esta vía desvinculouse do escolasticismo na súa metodoloxía, aínda que non no seu contido.

Unha segunda innovación de Grocio foi considerar esta lei como dedutiva e independente da experiencia; na súa obra *De iure belli ac paci* (Sobre o dereito da guerra e a paz, 1625) afirmaba: "Así como os matemáticos tratan as figuras como abstraccións dos seus corpos, así no trato da lei afasto o meu xuízo de todos os feitos particulares"

Véxase tamén
------------

### Outros artigos

* Ordenamento xurídico
* Dereito natural
* Dereito positivo

|  |  |
| --- | --- |
| Control de autoridades | 
* Wd: Q29524
* BNCF: 18952
* BNE: XX526882
* BRE: 1978756
* EBID: ID
* GEC: 0153508
* GND: 4041411-5
* JSTOR: natural-law
* LCCN: sh85090244
* MAG: 155785087
* NDL: 00571320
* PSH: 5125

 |
**Manuel Vázquez de Parga Somoza y Pallares**, III conde de Pallares, nado en Vilalba o 13 de xuño de 1828 e finado en Madrid o 11 de novembro de 1908, foi un avogado e político galego.

Traxectoria
-----------

Fillo de Antonio Vázquez de Parga Baamonde. Estudou leis en Salamanca, Santiago de Compostela e Madrid, onde se graduou en 1851. Foi deputado polos distritos de Lugo (1857-1858), Mondoñedo (1863-1864) e Vilalba (1871-1872, 1876-1877) e senador por Lugo (1872) e vitalicio dende 1877. Foi membro do Consello de Estado (1893-1904) e do Tribunal Contencioso-Administrativo (1897).

Fundou e dirixiu *Revista de Galicia* (1850), fundou *El Correo de Lugo* (1860) e cofundou e dirixiu *El Eco de Galicia* (1872) onde levou a cabo unha campaña sobre a "Cuestión Foral" e, con Antonio Medina, outra sobre a "Construción del Ferrocarril, línea general del Noroeste".

Obras
-----

* *Memoria sobre la necesidad de establecer escuelas de agricultura en Galicia* (con José Pardo Bazán), 1862.

Vida persoal
------------

Casou con María Paz de la Riva Estévez e foi pai de Germán e Nicolás Vázquez de Parga de la Riva.

Véxase tamén
------------

### Bibliografía

* Veiga Alonso, Xosé Ramón (1996). *Progreso, prensa e ferrocarrís en Galicia. A actividade do Conde de Pallares (1855-1883)*. Lugo: Deputación Provincial. ISBN 84-8192-071-1.

### Ligazóns externas

* Pazos y casas señoriales de O Incio (V)
* Ficha no Senado
* Condado de Pallares

|  |  |
| --- | --- |
| Control de autoridades | 
* Wd: Q12392847
* WorldCat
* VIAF: 19176292
* DBE: manuel-vazquez-de-parga-y-somoza
* FAST: 1547755
* ISNI: 0000 0000 5076 9871
* LCCN: nb99017660
* SUDOC: 070191808
* Arquivo Histórico de Deputados (1810-1977): 117840

 |
A **Gran Enciclopedia Rialp** é unha enciclopedia en lingua castelá de carácter xeral e universal, publicada por Ediciones Rialp, de Madrid.

Historia e características
--------------------------

A primeira edición publicose en 1971 e a 6ª e última en 1991. Trátase dunha enciclopedia alfabética, estruturada en 25 volumes, dos que os 23 primeiros conteñen o corpo de artigos, o 24 os índices e un suplemento de cartografía, e o 25 é un suplemento de actualización.

O nome da editorial alude a un episodio  da vida de Josemaría Escrivá de Balaguer, fundador do Opus Dei, institución da Igrexa Católica con numerosas publicacións nesta editorial, entre outras as obras do fundador.

Os artigos da enciclopedia están asinados polos seus autores, especialistas na materia, a maior parte profesores de diversas universidades, entre elas a de Navarra, así como outros autores xeralmente católicos.

Notas
-----

1. ↑  *Opusdei.es*

Véxase tamén
------------

### Bibliografía

* Varios autores, *Gran Enciclopedia Rialp*, ISBN 978-84-321-9011-7 *(en castelán)*

### Ligazóns externas

* CanalSocial *(en castelán)*
* Ediciones Rialp *(en castelán)*

|  |  |
| --- | --- |
| Control de autoridades | 
* Wd: Q616947
* ISBN: 978-84-321-9011-7
* OL: OL5351944M

 |
**Luis Carlos Salvador Martínez**, nado en Zaragoza o 24 de agosto de 1968, é un ex xogador de fútbol aragonés, máis coñecido como **Salva**, que xogaba na demarcación de dianteiro centro.

Traxectoria
-----------

Formouse nas categorías inferiores do Real Zaragoza, xogando no Deportivo Aragón filial do club maño co que case acada o ascenso a Segunda División na tempada 1987/88. Debutou co primeiro equipo na tempada 1988/89, o equipo rematou o curso na 5ª posición, clasificándose para a Copa da UEFA. Porén a tempada seguinte volveu competir co filial. Na tempada 1990/91 alternou o filial co primeiro equipo, case acadando o ascenso co primeiro e sálvandose do descenso co segundo.

Finalmente marchou cedido ao Celta de Vigo ao non ter continuidade en Zaragoza. Tras unha boa tempada o Celta consegue a carta de liberdade no Zaragoza e ficha en propiedade polo Celta. Ademais da liga de 1993/94 o Celta xogou a final da Copa do Rei, que perdeu precisamente ante o Real Zaragoza o 20 de abril de 1994.

| * v
* c
* e
Celta de Vigo – 1993-94 (final da Copa do Rei) |
| --- |
| Cañizares  ·  Luis Dadíe  ·  Alejo  ·  Patxi Salinas  ·  Xurxo Otero  ·  Salva  ·  Engonga  ·  Vicente  ·  Ratković  ·  Andrijašević  ·  Gudelj  ·  Losada  ·  Gil |
| Berges  ·  Villanueva  ·  Agirretxu  ·  Oliete  ·  Paco Salillas  ·  Aguirre  ·  Atilano  ·  Luisinho  ·  Carlos Pérez  ·  Limperger  ·  Tito Vilanova  ·  Manel  ·  Jurić |
| Adestrador: Txetxu Rojo |

A tempada seguinte fichou polo CA Osasuna acabado de ascender a Segunda División, onde militaría dous anos antes de volver a Galiza para xogar no Racing de Ferrol. Tras xogar unha tempada no CD Binéfar da Terceira División, co que acada o ascenso a Segunda División B, volve definitivamente a Galiza para xogar no Porrio Industrial CF co que tamén rematará como campión do seu grupo.

No ano 1999 retirouse do fútbol en activo, pasando ao pouco tempo a ser o Director Deportivo do Porriño Industrial.

Na tempada 2004/05 incorporouse ao organigrama das categorías inferiores do Celta de Vigo.

|  |  |
| --- | --- |
| Control de autoridades | 
* Wd: Q15627659
* BDFutbol: 1796

 |
**Luis Antonio Santiso Diz**, nado no Seilán (Sanamede do Monte, A Baña) o 13 de xuño de 1850 e finado en Cores o 2 de novembro de 1934, foi un avogado e político galego.

Traxectoria
-----------

Avogado. Casou con María del Carmen García Gundín, que herdara da súa tía María Josefa Bermúdez de Leis o pazo de Cores. Foi xuíz municipal da Baña, alcalde da Baña na Restauración, deputado provincial en 1883 polo distrito de Negreira e decano dos avogados do partido xudicial de Negreira.

|  |  |  |
| --- | --- | --- |
| Predecesor:**?** |  **Alcalde da Baña** 1913-1917 | Sucesor:**?** |

Vida persoal
------------

Con María del Carmen García Gundín, dona do Pazo de Cores, foi pai de Josefina, Elisa (que casou con José Reino Caamaño), Amalia, Filomena e Carmen Santiso García (que casou con José María Suárez Vence).

Notas
-----

1. ↑  *El Eco de Santiago*, 2-11-1934, p. 3.

Véxase tamén
------------

### Bibliografía

* Pose Antelo, José Manuel (1988). "A Barcala no primeiro terzo do século XX (un achegamento á súa demografía e economía)". *Entre nós. Estudios de Arte, Xeografía e Historia en homenaxe ó profesor Xosé Manuel Pose Antelo*. Santiago de Compostela: Universidade. p. 1317. ISBN 84-8121-969-X.
O **historicismo** é unha tendencia filosófica, inspirada nas ideas de Benedetto Croce e Leopold von Ranke, que considera toda a realidade como o produto dun devir histórico. Concibe ao ser esencialmente como un devir, un proceso temporal, que non pode ser captado pola razón. Concibe o devir como historia e utiliza máis a ciencia do espírito.

Segundo o historicismo, a filosofía é un complemento da historia. A súa tarefa consiste en levar a cabo unha teoría da historia. Esta proponse efectuar unha exploración sistemática dos feitos históricos. Os feitos políticos, científicos, técnicos, artísticos, relixiosos etc. poden ser considerados feitos históricos porque teñen importancia para a vida do home.

Véxase tamén
------------

### Ligazóns externas

* Historicism in Anthropology Arquivado 10 de xuño de 2010 en Wayback Machine. *(en inglés)*

---

|  |  |
| --- | --- |
|  |  *Este artigo sobre filosofía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q460501
* AAT: 300067309
* BNCF: 22471
* BNE: XX533462
* EBID: ID
* GEC: 0114716
* JSTOR: historicism
* MAG: 36629368
* NDL: 00569377
* Treccani: storicismo

 |
*Lobotes surinamensis*
Os **Lobótidos** (Lobotidae) son unha familia de peixes mariños incluída na orde dos Perciformes. Distribúense por mares tropicais (India, Nova Guinea, Mediterráneo).

Características
---------------

Poden alcanzar unha lonxitude máxima de 1 m, cunha cabeza triangular. O trazo característico é a aleta caudal redondeada e a dorsal e anal tamén redondeadas na parte posterior, o que dá unha imaxe de ter unha cola tripla. O nome vén do grego *lobos*, "lobo da orella", polo aspecto lobulado da parte posterior.

Aleta dorsal cunha primeira parte con 11-12 espiñas e unha segunda con 14-16 radios brandos; anal con 3 espiñas e 11 radios brandos; pectorais pequenas; pelvianas cunha espiña, anterior e ben aparente.

Clasificación
-------------

Só contén un xénero, con dúas especies:

* *Lobotes pacificus* (Gilbert en Jordan e Evermann, 1898)
* *Lobotes surinamensis* (Bloch, 1790)

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Lobótidos*** |

|  |  |
| --- | --- |
|  | Wikispecies posúe unha páxina sobre:  ***Lobótidos*** |

|  |  |
| --- | --- |
| Control de autoridades | 
* Wd: Q3644910
* EBID: ID

 |

|  |  |
| --- | --- |
| Identificadores taxonómicos | 
* ADW: Lobotidae
* EOL: 5295
* Fossilworks: 266301
* GBIF: 8541
* iNaturalist: 85874
* IRMNG: 110353
* ITIS: 169005
* NCBI: 30849
* Plazi: ID
* WoRMS: 125543

 |

|  |  |
| --- | --- |
| Identificadores | 
* UMLS: C1670758

 |
**Lucien Van Impe** nado en Mere, Bélxica, o 20 de outubro de 1946, foi un ciclista belga, que salientou nas etapas de montaña.

Traxectoria
-----------

Iniciouse como profesional en 1969. Gañou o Tour de Francia de 1976. Tamén foi terceiro en 1971 e 1975 e segundo en 1981 tras Bernard Hinault e gañou 9 tiradas, pero o seu máis sonado logro foi acadar o Gran Premio da Montaña en seis ocasións nesa volta por etapas (1971, 1972, 1975, 1977, 1981, 1983).

No Giro de Italia tamén venceu na clasificación da montaña en dúas ocasións (1982 e 1983) e gañou unha tirada. Na Volta a España de 1979 foi quinto e adxudicouse unha etapa. Lémbranse os seus duelos na montaña con Eddy Merckx e Joop Zoetemelk. Retirouse en 1987.

|  |  |
| --- | --- |
| Control de autoridades | 
* Wd: Q350698
* WorldCat
* VIAF: 281895970
* ISNI: 0000 0003 8868 0700
* Munzinger: 01000050074
* NTA: 181583852
* CyclingArchives: 7754
* ProCyclingStats: 167618

 |

---

|  |  |
| --- | --- |
| Este artigo tan só é un bosquexo |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
As **linguas tungús** son unha familia lingüística falada no leste de Siberia e no nordeste da China polos pobos tungús. Moitas linguas tungús están ameazadas e o seu futuro a longo prazo é incerto. Hai arredor de 75 000 falantes nativos entre a ducia de linguas que compoñen a familia. Algúns lingüistas consideran que o tungús forma parte da controvertida familia de linguas altaicas, xunto coas linguas mongólicas, e ás veces o coreano e as linguas xapónicas.

O termo "tungús" é un exónimo para designar o pobo evenk empregado polos iacutos ("tongus") e os tártaros de Siberia no século XVII, e quere dicir "porco". Pasou ó ruso como "тунгус".

Notas
-----

1. ↑  Definición de tungús no *Dicionario de Galego* de Ir Indo e a Xunta de Galicia.
 

|  |  |
| --- | --- |
| Control de autoridades | 
* Wd: Q34230
* BNCF: 64079
* BNE: XX544755
* BNF: 11942242n
* BRE: 4219503
* EBID: ID
* FAST: 1158930
* GEC: 0148805
* Glottolog: tung1282
* GND: 4107316-2
* LCCN: sh85138632
* Linguasphere: 44-C
* SUDOC: 02736481X

 |
**Galina Gorokhova** (en ruso: Галина Горохова), nada en Moscova o 31 de agosto de 1938, é unha tiradora de esgrima rusa, xa retirada, gañadora de cinco medallas olímpicas coa Unión Soviética.

Traxectoria
-----------

Participou, aos 21 anos, nos Xogos Olímpicos de 1960 celebrados en Roma, gañando a medalla de ouro en florete por equipos, quedando cuarta na proba individual. Nos Xogos Olímpicos de 1964 de Toquio gañou a medalla de prata na proba por equipos, rematando outra vez cuarta na proba individual. Nos Xogos Olímpicos de 1968 de México finalizou sexta na proba individual pero volveu gañar o ouro por equipos, metal que revalidou nos Xogos Olímpicos de 1972 de Múnic, gañando ademais unha medalla de bronce na competición individual. Retirouse da competición en 1973 tras romper un brazo nun accidente de coche, comezando a súa preparación como adestradora. Desde 1975 traballou como adestradora do equipo nacional da URSS ata decembro de 1992. Foi unha das fundadoras da Unión de Atletas Soviéticos en 1991 e tras a desaparición da URSS é presidenta da Unión de Atletas Rusos e forma parte do Comité Executivo da Federación de Esgrima Rusa.

Ao longo da súa carreira gañou 15 medallas no Campionato do Mundo de Esgrima, entre elas oito de ouro. Doutorada en historia, a súa tese *Культурные связи СССР со странами Западной Европы на современном этапе 1965—1970 годов* trata sobre as relacións culturais entre a URSS e a Europa Occidental. Tamén como atleta foi amplamente recoñecida na URSS e despois en Rusia, entre outros títulos conta co de Mestra honorario do deporte (1960), Orde da Bandeira Vermella do Traballo (1965), Adestradora honoraria da URSS (1982), Traballadora Honoraria da Cultura Física (1997), Adestradora honoraria de Rusia (1998), Orde ao Mérito pola Patria, IV Clase (2005)

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Ligazóns externas

* *(en inglés)* www.olympic.org - Galina Gorokhova
* *(en inglés)* www.sports-reference.com - Galina Gorokhova

|  |  |
| --- | --- |
| Control de autoridades | 
* Wd: Q272122
* BRE: 2371967
* Sports Reference: galina-gorokhova-1

 |
*Eucinostomus* sp
Os **Guerreidos** (Gerreidae) son unha familia de peixes incluída na orde dos Perciformes. Están distribuídos por mares tropicais e ocasionalmente en estuarios, rara vez en auga doce.

Características
---------------

Son peixes prateados que presentan unha boca moi protráctil. Liña lateral paralela á base da dorsal.

Aletas dorsal e anal cunha vaíña de escamas na base; dorsal formada por unha parte espiñosa e outra branda; anal con 3-6 espiñas e o resto branda; pectorais longas e algo falciformes; pelvianas cunha espiña longa, anterior; caudal profundamente fendida.

A lonxitude máxima rexistrada é de 35 cm (*Gerres filamentosus*).

Aliméntanse de invertebrados bentónicos que extraen da area .

Clasificación
-------------

Divídense en seis xéneros:

* Xénero *Diapterus* (Ranzani, 1842)
* Xénero *Eucinostomus* (Baird e Girard en Baird, 1855)
* Xénero *Eugerres* (Jordan e Evermann, 1927)
* Xénero *Gerres* (Quoy e Gaimard, 1824)
* Xénero *Parequula* (Steindachner, 1879)
* Xénero *Pentaprion* (Bleeker, 1850)

Inicialmente designouse como Gerridae pero ó estar ocupado este nome por unha familia de insectos (da orde Hemiptera) tivo que cambiar o nome polo de Gerreidae.

Notas
-----

1. ↑  O *bentos* (do grego βένθος/benthos, "fondo mariño") é a comunidade biolóxica formada polos organismos que habitan no fondo dos ecosistemas acuáticos, a diferenza do *plancto* e o *necto*, formados por organismos que habitan na columna de auga.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Guerreidos*** |

|  |  |
| --- | --- |
|  | Wikispecies posúe unha páxina sobre:  ***Guerreidos*** |

* Taxonomía FishBase
* Taxonomía ITIS

|  |  |
| --- | --- |
| Control de autoridades | 
* Wd: Q1140406
* EBID: ID
* MAG: 2778111269

 |

|  |  |
| --- | --- |
| Identificadores taxonómicos | 
* ADW: Gerreidae
* EOL: 5321
* Fossilworks: 266294
* GBIF: 4273
* iNaturalist: 49944
* IRMNG: 115662
* ITIS: 169013
* NCBI: 274463
* Plazi: ID
* uBio: 114126
* WoRMS: 151456

 |

|  |  |
| --- | --- |
| Identificadores | 
* UNII: 8JR81VSZ7K

 |
**Hoda Barakat** (árabe: ***هدى بركات***), nada en 1952, é unha escritora libanesa en lingua árabe. Pasou boa parte da súa mocidade en Beirut e despois foi vivir a París, onde reside. Na súa obra reflicte o trauma da guerra. As súas tres primeiras novelas están narradas por homes que viven nas marxes da sociedade na guerra civil libanesa. A súa obra foi traducida ao inglés, hebreo, francés, italiano, castelán, turco, neerlandés e grego.

Traxectoria
-----------

Creceu na vila de Bxari, de poboación maioritaria maronita. Estudou Literatura Francesa na Universidade Libanesa, en Beirut, onde se graduou en 1975. En 1975 e 1976 viviu en París preparando o doutoramento, pero regresou ao seu país ao comezo da guerra civil. Nesa época traballou como profesora, tradutora e xornalista. En 1989 regresou a París, e viviu alí desde entón.

En 1985 publicou a colección de relatos *Za'irat* ("Mulleres visitantes"). Despois publicou as novelas *Hajar al-Dahik* (1990), *Ahl el-Hawa* (1993) e *Harit al-miyah*. *Hajar al-Dahik*, a primeira novela en árabe cun personaxe protagonista homosexual, gañou o Premio Al-Naqid.

Aínda que viva na Europa dende a fin da guerra civil libanesa, a autora sempre escribiu en árabe, que declara respectar e amar inmensamente. O seu estilo é bastante elevado, caracterizándose pola adhesión total ás regras da gramática clásica do idioma e a utilización dunha linguaxe formal destituída de coloquialismos inclusive nos diálogos entre os personaxes das súas obras (xustamente aló onde outros escritores árabes serían menos refractarios a usa-lo árabe dialectal).

Notas
-----

1. ↑  "Modern Arab writers: Hoda Barakat". *Al-bab* (en inglés). Consultado o 16 de decembro de 2017.
2. ↑  "Hoda Barakat". *Festival Letteratura* (en inglés). Arquivado dende o orixinal o 26 de setembro de 2007. Consultado o 4 de marzo de 2007.
3. ↑  "Hoda Barakat : « La langue arabe est devenue mon pays »". *L'Orient Litteraire (xornal libanés de idioma francés)*. Consultado o 2021-07-23.

|  |  |
| --- | --- |
| Control de autoridades | 
* Wd: Q438260
* WorldCat
* VIAF: 39364872
* BNE: XX1531740
* BNF: 125389021
* Europeana: ID
* FAST: 1923613
* GND: 124198368
* ICCU: RMLV034248
* ISNI: 0000 0001 1567 4778
* LCCN: n89604496
* NTA: 123438578
* SELIBR: 38661
* SUDOC: 034656596

 |
Na súa definición técnica, **guerra psicolóxica**, ou ***guerra sen fusís***, é o emprego planificado da propaganda e da acción psicolóxica orientadas a direccionar condutas, na busca de obxectivos de control social, político ou militar, sen recorrer ao uso das armas, ou en forma complementaria ao seu uso.

Como na guerra militar, un plan de guerra psicolóxica está destinado a aniquilar, controlar ou asimilar ao inimigo.

O fin da guerra psicolóxica é destruír a moral do inimigo para lograr a vitoria militar e para iso se empregan dous métodos diferentes, un o militar e outro o político. O método militar practícase nos campos de batalla, directamente contra o combatente, mentres que o método político se dirixe cara a retagarda, basicamente contra a poboación civil.

Desde antes de 1939 practicouse a guerra psicolóxica, pero durante a segunda guerra mundial, tomou características de ciencia, debido a que se poderon empregar técnicas que non se usaron antes, debido ás limitacións que impoñía o desenvolvemento tecnolóxico da época. Pero, á parte das vantaxes que outorgaba a tecnoloxía, a sutileza e o refinamento dos métodos empregados, fixo que as actividades neste campo tomasen características moi especiais durante a segunda guerra mundial.

En sentido figurado, coñécese como guerra psicolóxica ás estratexias e técnicas psicolóxicas que se utilizan nos xogos, en particular en competicións. Por exemplo, en deportes de contacto os competidores a miúdo intentan intimidar ao rival mediante miradas, xestos e frases ameazadoras. Un exemplo disto é o haka, unha danza guerreira que realiza a selección de rugby de Nova Zelandia antes de cada partido.

Véxase tamén
------------

### Outros artigos

* Guerra de Zapa
* Instituto Tavistock
* Proxecto MK Ultra
* A doutrina do shock
* Primavera árabe e as Revolucións de cores
* Edward Bernays
* Propaganda
* The Mystery Method: How to Get Beautiful Women into Bed

### Ligazóns externas

* *De la dictadura a la democracia* Arquivado 13 de xullo de 2018 en Wayback Machine. un libro de Gene Sharp.
* Manual de Operacións Psicolóxicas, Exército de Venezuela.
* , CESTUDEC-Psychologica warfare.

|  |  |
| --- | --- |
| Control de autoridades | 
* Wd: Q163698
* BNCF: 14130
* BNF: 133408991
* EBID: ID
* JSTOR: psychological-warfare
* LCCN: sh85108451
* PSH: 12193

 |

|  |  |
| --- | --- |
| Identificadores | 
* MeSH: D011583

 |
**Google Trends** é unha ferramenta de Google Labs que amosa os termos de busca máis populares do pasado recente. As gráficas de Google Trends representan con canta frecuencia se realiza unha busca particular en varias rexións do mundo e en varios idiomas. No eixo horizontal da gráfica representa o tempo (dende algún momento de 2004), e o eixo vertical representa a frecuencia coa que se buscou o termo globalmente. Tamén permite ao usuario comparar o volume de buscas entre dous ou máis termos. Unha característica adicional de Google Trends é a posibilidade de amosar novas relacionadas co termo de busca enriba da gráfica, amosando como afectan os eventos á popularidade.

Google Music Trends
-------------------

Google Music Trends, é o servizo opcional que exhibe a música máis escoitada na rede a través de GTalk de Google, baixo a forma de cancións máis escoitadas na semana. As tendencias pódense tamén filtrar por xénero e por países.

Véxase tamén
------------

### Ligazóns externas

*
O **oshiwambo** (ás veces escrito oshivambo) é un conxunto de linguas, estreitamente emparentadas, da familia das linguas bantús, faladas por grupos da etnia dos ovambo no norte de Namibia.

Son linguas estreitamente emparentadas co kwanyama, a lingua orixinal de todos os ovambo, e co ndonga.

Existen sete variantes ou dialectos de oshiwambo:

* Oshikwanyama
* Oshindonga
* Oshikolonkadhi
* Oshimbalantu
* Oshikwaluudhi
* Oshingangera
* Shikwambi

As dúas primeiras ensínanse nalgunhas escolas. Quen conte como lingua materna co oshiwambo pode entender a persoas que conversen en calquera dos sete dialectos.

Exemplos
--------

* *Ongaipi* - ola
* *Ongobe ilai* - vaca estúpida (insulto común oshiwambo)

Véxase tamén
------------

### Ligazóns externas

* Namibian Broadcasting Corporation A radio en oshiwambo.

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q36489
* Glottolog: ndon1253

 |
Imaxes intraoperatorias de antes e despois da disección dos ganglios linfáticos do mediastino superior
A **lobectomía** é a extirpación cirúrxica dun lobo dun órgano ou dunha glándula.

Os órganos implicados adoitan ser o pulmón, o fígado ou o cerebro e, dentro das glándulas, a glándula tiroide. As indicacións destas operacións están frecuentemente relacionadas con cancros, quistes ou tumores benignos ou, máis raramente, con enfermidades infecciosas (en particular pulmonares ou hepáticas).

Cómpre non confundir con **lobotomía**, que é a incisión cirúrxica (abertura, normalmente pouco profunda) practicada nun lobo dun órgano ou dunha glándula.

Etimoloxía
----------

O termo está formado pola unión dos elementos da linguaxe científica *lob*- e -*ectomía*. O primeiro está tirado do grego antigo λοβός *lobós*, "lobo", e o segundo deriva do latín científico -*ectomia*, derivado á súa vez do grego antigo ἐκτομή *ektomḗ* "amputación "e do latín científico -ia "-ía", respectivamente.

Tipos
-----

Denomínanse segundo o órgano ou glándula extirpada:

* **Lobectomía cerebral**: é a extirpación cirúrxica dun lobo cerebral.
* **Lobectomía hepática** ou hepatectomía: é a extirpación cirúrxica dun lobo do fígado.
* **Lobectomía pulmonar** ou pneumonectomía: é a extirpación cirúrxica dun lobo pulmonar.
* **Lobectomía tiroidea** ou tiroidectomía: é a extirpación cirúrxica dun lobo da glándula tiroide. Cando a ablación é da metade desta glándula denomínase **hemitiroidectomía**.

Notas
-----

1. ↑  lobectomía no *Dicionario da RAG*.
2. 1 2  lobectomia en *Dicciomed*.
3. ↑  lobectomía no *DRAE*.

Véxase tamén
------------

### Outros artigos

* Ablación (medicina)
* Amputación

  


|  |  |
| --- | --- |
| Control de autoridades | 
* Wd: Q2460111
* GEC: 0120482

 |

|  |  |
| --- | --- |
| Identificadores | 
* ICD-9: 32.4
* ICD-10: 3241

 |
**Loarn mac Eirc** foi un rei lendario de Dalriada que puido vivir no século V e reinar entre o 474 e o 501 aproximadamente. O poema *Duan Albanach* e o *Senchus fer n-Alban*, entre outras xenealoxías, nomean o pai de Loarn, Erc, fillo de Eochaid Muinremuir. Non hai rexistros nin tradicións de Loarn como rei, e a súa importancia principal atópase no seu epónimo, devanceiro dos descendentes do **Cenél Loairn**.

O Cenél Loairn controlaba partes do norte de Argyll, e todo o fiorde de Lorn, moi probablemente con centro en Lorne, pero pode que tamén incluíse a illa de Mull, Morvern e Ardnamurchan. Semella que a capital do reino era Dun Ollaigh, preto da actual Oban. O centro relixioso principal estivo en Lismore, posteriormente a sede durante a alta Idade Media onde residía o bispo de Argyll.

Véxase tamén
------------

### Bibliografía

* Bannerman, John, *Studies in the History of Dalriada.* Scottish Academic Press, Edinburgh, 1974. ISBN 0-7011-2040-1
* Pestano,Dane, *King Arthur in Irish Pseudo-Historical Tradition - An Introduction.* Dark Age Arthurian Books, 2011. ISBN 978-0-9570002-0-9
* Broun, Dauvit, *The Irish Identity of the Kingdom of the Scots in the Twelfth and Thirteenth Centuries.* Boydell, Woodbridge, 1999. ISBN 0-85115-375-5
* Menzies, Gordon (ed) (1971) *Who are the Scots: A search for the origins of the Scottish nation*. BBC.
* Woolf, Alex, *From Pictland to Alba, 789-1070* Edinburgh University Press, 2007.

|  |  |
| --- | --- |
| Control de autoridades | 
* Wd: Q951677
* WikiTree: MacErc-2

 |
**Goran Jurić**, nado en Mostar (Bosnia e Hercegovina) o 5 de febreiro de 1963, é un exfutbolista croata. Xogaba de defensa e foi internacional coas seleccións de Iugoslavia e Croacia.

Traxectoria
-----------

Na súa Iugoslavia natal xogou no FK Velež Mostar e o Estrela Vermella de Belgrado, no ano 1991 recalaría na Liga española, no Real Club Celta de Vigo.

Tras dúas moi boas tempadas no lateral esquerdo en Vigo nas que o Celta tentaba escapar do descenso a Segunda División, no ano 1993 unha análise rutineira descubríalle unha diabetes tipo I (insulino-dependiente).

Este problema de saúde forzouno a abandonar o Celta pese a ter aínda dous anos máis de contrato, aínda que non deixaría o fútbol, volvendo a Iugoslavia a xogar en Zagreb e participando no Mundial de Fútbol Francia 1998 coa súa selección ou incluso xogar algúns anos no Xapón.

Retiraríase no ano 2003 no NK Zágreb, con 40 anos de idade, dez anos despois de térselle diagnosticada a diabetes.

Véxase tamén
------------

### Ligazóns externas

* Datos do xogador en fifa.com Arquivado 08 de novembro de 2012 en Wayback Machine. *(en inglés)*
* Datos do xogador en national-football-teams.com *(en inglés)*

|  |  |
| --- | --- |
| Control de autoridades | 
* Wd: Q1140209
* BDFutbol: 978
* EUfootballInfo: 9939
* FIFA: 51715
* NFT: 13717
* Soccerway: 226513
* Transfermarkt: 160213
* Worldfootball: goran-juric\_2

 |
Logotipo de Loterías y Apuestas del Estado
**Loterías y Apuestas del Estado** é unha sociedade mercantil estatal adscrita ao Ministerio de Facenda e Administracións Públicas de España, a través do Grupo Patrimonio do Estado, a quen corresponde a dirección estratéxica e a avaliación e control de eficacia.

Historia e características
--------------------------

O Organismo Nacional de Loterías y Apuestas del Estado (ONLAE) foi creado en 1984 mediante a integración e unificación das institucións que ata ese momento viñan xestionando os xogos de titularidade estatal, o Patronato de Apuestas Mutuas Deportivas Benéficas e o Servicio Nacional de Loterías. No ano 2000 transfórmase en entidade pública empresarial Loterías y Apuestas del Estado. En 2010 crea a actual Sociedad Estatal Loterías y Apuestas del Estado (SELAE).

Esta entidade encárgase da xestión, explotación e comercialización de todo tipo de lotarías e xogos de ámbito nacional ou sempre que superen o ámbito dunha comunidade autónoma. Tradicionalmente, os premios dos seus xogos estaban exentos de impostos na declaración do IRPF. A principios de 2013, o Ministro de Facenda Cristóbal Montoro, introduce un novo imposto do 20% para os premios superiores a 2.500 euros.

Sorteos
-------

Loterías y Apuestas del Estado actualmente realiza os seguintes sorteos:

* Lotaría Nacional
	+ Sorteo Extraordinario de Nadal
	+ Sorteo Extraordinario do Neno
* Lotaría Primitiva
* Euro Millones (en colaboración con outras entidades europeas)
* Bono Loto
* El Gordo de la Primitiva
* La Quiniela
* El Quinigol
* Lototurf
* Quíntuple Plus

Notas
-----

1. ↑  ABC, ed. (28 de setembro de 2012). "Os gañadores de premios de lotaría superiores a 2.500 euros deberán abonar un 20% a Facenda".

Véxase tamén
------------

### Ligazóns externas

* Web comercial oficial de Loterías y Apuestas del Estado
* Web corporativa de Sociedad Estatal Loterías y Apuestas del Estado

|  |  |
| --- | --- |
| Control de autoridades | 
* Wd: Q1311806
* WorldCat
* VIAF: 149531889

 |
**Luísa Mountbatten-Windsor**, nada co nome de **Louise Alice Elizabeth Mary** en Surrey o 8 de novembro de 2003, é un membro da Familia real británica. É a primeira filla de Eduardo de Wessex e Sofía Rhys-Jones, condesa de Wessex. É a duodécima na liña de sucesión ao trono británico.

Traxectoria
-----------

Lady Luísa naceu prematuramente no Hospital Frimley Park en Surrey, Inglaterra, despois de que a súa nai chegase ao hospital en ambulancia dende o fogar da parella, en Bagshot Park, Surrey. Foi levada a urxencias para realizarlle unha cesárea. O príncipe Eduardo non puido estar presente no nacemento por ser tan repentino. Foi bautizada o 24 de abril de 2004.

Lady Luísa naceu cun trastorno ocular chamado exotropía. En xaneiro de 2006 informouse de que lle fixeran unha operación de 30 minutos baixo anestesia xeral para corrixilo, pero en 2009 dito trastorno ocular rexenerouse.

En 2011 Lady Luísa foi unha das damas de honor que formaban parte da corte nupcial do enlace do seu curmán Guillerme de Cambridge, con Catarina de Cambridge na Abadía de Westminster.

|  |  |
| --- | --- |
| Control de autoridades | 
* Wd: Q680304
* WorldCat
* VIAF: 3917166414911302740007
* GND: 1268671010
* WikiTree: Mountbatten-Windsor-5

 |
**Luís de Freitas Branco**, nado en Lisboa o 12 de outubro de 1890 e finado na mesma cidade o 27 de novembro de 1955, foi un compositor portugués, introdutor do modernismo na música portuguesa e unha das máis importantes personalidades da cultura portuguesa do século XX.

Biografía
---------

Desenvolveu a súa actividade en diversas áreas da vida cultural. Educado no medio familiar, axiña tomou contacto coa música, estudando violín e piano. Aos 14 anos xa compuña cancións que alcanzaron unha gran popularidade. Ao 17 anos comezou a súa tarefa como crítico musical no *Diário Ilustrado*. Tamén estudou órgano.

En 1910 instálase en Berlín co fin de estudar composición, música antiga e metodoloxía da historia da música. En maio de 1911 viaxou a París, onde tivo ocasión de coñecer a Claude Debussy e a corrente estética impresionista. En 1916 foi nomeado director do Conservatorio de Lisboa. Entre 1919 e 1924 foi subdirector.

Mantivo relacións estreitas con diferentes personaxes da vida cultural portuguesa, como Bento de Jesus Caraça e António Sérgio.

A partir de 1940 é acusado de *irreverente* por comportarse de xeito "impropio" nas aulas e por feitos da súa vida privada, sufrindo un proceso que culminaría na súa suspensión como docente do Conservatorio. A partir de entón dedicouse á radio e aos seus discípulos.

### Vida persoal

Era irmán do mestre e músico Pedro de Freitas Branco, de quen foi profesor.

Casou con Estela Diniz de Ávila e Sousa, sen que tivesen descendentes.

Tivo un fillo con Maria Clara Dambert Filgueiras, de ascendencia franco-belga, o musicólogo e matemático João de Freitas Branco.

Era tío do compositor e pianista Bernardo Sassetti.

Notas
-----

1. ↑  "Luís de Freitas Branco". *Discogs* (en inglés). Consultado o 2022-08-04.

Véxase tamén
------------

### Ligazóns externas

* Información sobre Freitas Branco no web da Radio Televisión Portuguesa
* Cronoloxía

  


|  |  |
| --- | --- |
| Control de autoridades | 
* Wd: Q555403
* WorldCat
* VIAF: 22892572
* AllMusic: mn0002226747
* BNE: XX1274605
* BNF: 11254119b
* DeutscheBio: 116396466
* Discogs: 2257721
* EBID: ID
* Europeana: ID
* FAST: 257005
* GND: 116396466
* ICCU: LO1V136198
* IMDb: nm0208460
* IMSLP: ID
* ISNI: 0000 0001 1932 8725
* LCCN: no89001484
* MusicBrainz: ID
* NTA: 308470249
* OL: OL2294837A
* openMLOL: 50822
* PTBNP: 110787
* SUDOC: 124227791
* WikiTree: Costa\_Freitas\_Branco-1

 |

* Portal:Música clásica
* Portal:Portugal
* Portal:Música
| Gentiana verna |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Gentianales |
| Familia: | Gentianaceae |
| Xénero: | *Gentiana* |
| Especie: | ***G. verna*** |

 |
| Nome binomial |
| '**Gentiana verna'**L. |

***Gentiana verna*** é unha especie do xénero *Gentiana* e un dos seus integrantes máis pequenos, normalmente acada uns poucos centímetros de altura.

Descrición
----------

O seu talo, erecto, é moi curto e soporta ata tres pares de follas, elípticas ou lanceoladas. A flor é de cor azul moi intensa, ás veces púrpura-vermella nos bordos e nervios medios, e de raro en raro branca, ten entre 1 e 2 cm de diámetro, e o tubo da corola preséntase estreito con cinco sépalos no cáliz; florea a finais da primavera e no comezo do verán, e atrae bolboretas, abellas e particularmente abesouros para a polinización. As formigas son responsables da difusión das súas sementes.

Distribución
------------

Poboación de *Gentiana verna*
*G. verna* é unha das plantas máis difundida do seu xénero, atopándose nas praderías alpinas de toda Eurasia, desde Irlanda ata Rusia. É común no centro e sueste de Europa, en macizos montañosos medios como o Xura e os Balcáns ata unha altitude de 2.600 metros. En Galicia unicamente medra na Serra da Capelada, onde estaba descrita en 2007 como frecuente localizándose nunha altitude de entre 380 a 475 m. No norte de Europa, é moi raro, tan só se observa en Teesdale no norte de Inglaterra, e unhas poucas localidades no oeste de Irlanda. Tamén se atopa nas rexións montañosas que van do Alto Atlas de Marrocos ata as montañas de Turquía, Iraq e Irán. Prospera en prados secos con solo de pedra calcaria. En varios países está considerada especie en extinción.

Notas
-----

1. 1 2 3  Pardoe, H. S. *Mountain Plants of the British Isles*.
2. ↑  S. Talavera, C. Andrés, M. Arista, M.P. Fernández Piedra, M.J. Gallego, P.L. Ortiz, C. Romero Zarco, F.J. Salgueiro, S. Silvestre & A. Quintanar (1993). *Flora iberica* 11 Arquivado 15 de febreiro de 2010 en Wayback Machine.. Real Jardín Botánico, CSIC, Madrid.
3. ↑  J.J. Pino Pérez; F.J. Silva-Pando; J.L. Camaño Portela & R. Pino Pérez (2009) "Asientos corológicos LOU, 2007", Boletín Biga, Vol. 6, p. 15

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gentiana verna***  |

|  |  |
| --- | --- |
| Control de autoridades | 
* Wd: Q159389
* MAG: 2776696009

 |

|  |  |
| --- | --- |
| Identificadores taxonómicos | 
* BioLib: 40575
* EOL: 487562
* EPPO: GETVE
* EUNIS: 172708
* GBIF: 3170039
* iNaturalist: 132603
* IPNI: 369094-1
* IRMNG: 11113609
* ITIS: 502749
* NBN: NBNSYS0000003967
* NCBI: 38855
* PalDat: Gentiana\_verna
* Plantarium: 17379
* PlantList: kew-2821774
* POWO: ID
* TAXREF: 99953
* Tela Botanica: 75467
* Tropicos: 13800041
* PLANTS: GEVE6

 |
Macizo e fosa tectónica (imaxe do USGS)
En xeoloxía e xeografía física un **macizo tectónico**, tamén chamado **horst**, é un bloque elevado limitado por fallas normais. Un macizo tectónico é un bloque da codia terrestre que foi elevado ou permaneceu estacionario mentres que o terreo que ten a ambos os lados foi afundido (formando unha fosa tectónica ou graben). A palabra *horst* en alemán significa montón e procede da linguaxe dos mineiros alemáns de Alta Saxonia, que a utilizaban para describir certas elevacións do terreo ou certas fallas.

Moitas serras galegas actuais son macizos tectónicos que foron elevados como resultado das forzas da oroxenia alpina, que reactivaron as antigas fallas tardihercínicas que actuaron sobre as montañas galegas hercinianas. As montañas hercinianas galegas paleozoicas orixinais eran montañas de dobramento, pero foran moi erosionadas durante todo o Mesozoico e a xeración dos macizos tectónicos reactivou o relevo. En Francia os Vosgos e en Alemaña as montañas da Selva Negra son tamén exemplos de macizos tectónicos.

Xeomorfoloxía
-------------

Os macizos tectónicos poden ter seccións transversais simétricas ou asiméticas. Se as fallas normais de ambos os lados teñen unha xeometría similar e movéronse á mesma velocidade, o micizo tectónico probablemente será simétrico e máis ben plano na parte superior. Se as fallas de ambos os lados teñen diferentes velocidades de movemento, a parte superior adoita estr inclinada e todo o perfil será asimétrico. A erosión tamén xoga un importante papel na aparencia máis ou menos simétrica da sección transversal.

Macizos tectónicos e exploración de hidrocarburos
-------------------------------------------------

En moitas cuncas de rift de todo o mundo, atópanse xacementos de hidrocarburos en trampas convencionais asociadas a macizos tectónicos. Por exemplo, gran parte do petróleo da cunca de Sirte, Libia (con reservas duns dez millóns de barrís) encóntrase en grandes bloques de macizo tectónico como as plataformas de Zelten e Dahra ou en pequenos macizos tectónicos como as de Gialo High e a cordilleira Bu-Attifel.

Notas
-----

1. ↑  BUSCatermos Macizo tectónico, que dá como referencia: "Xeoloxía" en Vocabulario de ciencias naturais. Santiago de Compostela, Xunta, 1991.
2. ↑  Fossen H. (2010-07-15). *Structural Geology*. Cambridge University Press. p. 154. ISBN 9781139488617.
3. 1 2  

	* Este artigo contén textos derivados da edición de 1911 da *Encyclopædia Britannica*, dispoñible sen restricións coñecidas de dereito de autor. Esta obra derivada atópase dispoñible baixo as licenzas GNU Free Documentation License e Creative Commons Atribución-CompartirIgual 3.0 Unported.

|  |  |
| --- | --- |
| Control de autoridades | 
* Wd: Q212136
* MAG: 2776074449
* PSH: 4472

 |
**Germán Rañó Pérez**, nado en Rianxo o 7 de decembro de 1912, foi un político galego.

Traxectoria
-----------

Fillo de José Benito Rañó Alcalde, que fora redactor de *El Barbero Municipal*. Na Segunda República foi detido en 1932 por desacato ao alcalde de Rianxo. Logo marchou a Rosario co seu pai. Colaborou en *Nueva España* de Rosario. Regresou da emigración arxentina para incorporarse ao exército republicano. Coa derrota da República pasou a Francia, e tras estar no campo de concentración de Saint Cyprien exiliouse en México, arribando a Veracruz no buque Monterrey o 9 de outubro de 1939. Alí traballou coa súa propia marca de equipos médicos e cirúrxicos.

En 1954 reiniciou a relación con Rafael Dieste. Foi directivo do Padroado da Cultura Galega de México e colabou na audición radial La hora de la cultura gallega. A partir de 1963 visitou España con certa regularidade. Retornou a Galicia nos anos setenta, residindo en Santiago de Compostela.

Vida persoal
------------

Casou coa actriz mexicana de orixe alemá Elma Seedorf o 12 de xullo de 1952. Tiveron catro fillos.

Notas
-----

1. ↑  *La Voz de Galicia*, 8-9-1973, p. 20.

Véxase tamén
------------

### Bibliografía

* Axeitos, Xosé Luís (2003). "Xermán Rañó, un emigrante no exilio" (PDF). *Boletín Galego de Literatura* (29): 137.
* Comoxo, Xosé; Santos, Xesús (2006). *Saúde e República (Rianxo 1930-1936) Política e sociedade*. Concello de Rianxo. p. 347.

### Ligazóns externas

* Ficha na Secretaría de Gobernación. Departamento de Migración de México
* Apousentando sombras
**Gennaro Della Monica** (Téramo, 10 de outubro de 1836 - 17 de maio de 1917) foi un pintor italiano.

Biografía
---------

Gennaro naceu en Téramo en 1836 onde seu pai Pasquale foi trasladado a ensinar debuxo no Real Colexio local, despois de ser expulsado de Nápoles como sospeitoso de Carbonería.

Só polo seu pai educouse na arte do deseño e a utilización das cores. Trasladouse a Nápoles en 1852, con dezasete anos, para estudar na Accademia di Belle Arti. Na capital coñecería a Michele Cammarano, Gabriele Smargiassi, os irmáns Filippo e Nicola Palizzi, de Vasto. Especialmente crítico foi o encontro con Domenico Morelli, expresamente mencionados por Gennaro nas súas memorias. Máis tarde trasladouse a Milán, onde fixo amizade con Gerolamo e Domenico Induno.

En 1863 foise a Florencia, onde estivo durante uns anos e coñeceu a Cabianca Vincenzo, Giovanni Fattori e Telemaco Signorini. Nesta cidade atopouse cun paisano, Giannina Milli.


|  |  |
| --- | --- |
| Control de autoridades | 
* Wd: Q3759801
* WorldCat
* VIAF: 190387742
* GND: 188353216
* ICCU: TERV001686
* ISNI: 0000 0004 1970 5078
* LCCN: no2014155488
* SUDOC: 18393475X

 |
**Machine Head** é unha banda estadounidense de heavy metal procedente de Oakland (California). Formada o 12 de outubro de 1991, o grupo foi fundado polo guitarrista e vocalista Robb Flynn e o baixista Adam Duce. A día de hoxe está composta por Flynn, o batería Dave McClain, o guitarrista Phil Demmel e o baixista Jared MacEachern. Machine Head é unha das bandas pioneiras da new wave of American heavy metal.

Machine Head naceu cando Flynn se sentiu musicalmente insatisfeito coas súas bandas Forbidden e Vio-lence e pediu comezar un proxecto paralelo. Cando lle negaron esta petición, deixou os grupos e formou Machine Head en 1991 con Duce, Logan Mader e Tony Constanza. O primeiro álbum da banda, *Burn My Eyes*, foi un grande éxito en Europa onde chamaron a atención do programa *Headbangers Ball* da MTV. Nos Estados Unidos (onde o programa foi retirado durante o movemento grunge) Machine Head non tería éxito ata álbums posteriores.

O grupo estivo a piques de separarse en 2002 despois de que fallasen as negociacións co seu selo, Roadrunner Records, no medio da controversia que rodeu ao seu cuarto álbum *Supercharger* (editado tres semanas despois dos atentados do 11 de setembro de 2001) fixo que o tema "Crashing Around You", que tiña un vídeo no que saían edificios ardendo, fose retirado de todos os medios de comunicación. A banda volveu a asinar con Roadrunner pouco despois e editou catro álbums dende entón, *Through the Ashes of Empires* en 2003, *The Blackening* (co que a banda conseguiu a súa primeira nomeación aos Grammy) en 2007, *Unto the Locust* en 2011 e *Bloodstone & Diamonds* en 2014.

Discografía
-----------

| Álbum | Ano | Selo |
| --- | --- | --- |
| *Burn My Eyes* | 1994 | Roadrunner Records |
| *The More Things Change...* | 1997 | Roadrunner Records |
| *The Burning Red* | 1999 | Roadrunner Records |
| *Supercharger* | 2001 | Roadrunner Records |
| *Through the Ashes of Empires* | 2003 | Roadrunner Records |
| *The Blackening* | 2007 | Roadrunner Records |
| *Unto the Locust* | 2011 | Roadrunner Records |
| *Bloodstone & Diamonds* | 2014 | Nuclear Blast |
| *Catharsis* | 2018 | Nuclear Blast |

Notas
-----

1. ↑  Strong, Martin C (1998). Crown Publishing, ed. *The Great Rock Discography*. p. 16. ISBN 0-8129-3111-4.
2. ↑  Larkin, Colin (1995). Guinness Publishing, ed. *The Guinness Encyclopedia of Popular Music*. p. 2655. ISBN 1-56159-237-4.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q319458
* WorldCat
* VIAF: 128048012
* AllMusic: mn0000221445
* BNF: 14000166x
* Discogs: 251684
* Genius: Machine-head
* GND: 10305137-5
* IMDb: nm1573324
* ISNI: 0000 0001 2253 9507
* LCCN: n96066247
* Metal Archives: 335
* MusicBrainz: ID
* NKC: xx0016146
* Songkick: 211247
* SUDOC: 086949675
* TMDb: 56345

 |